b"\n_START_ARTICLE_\nBo\xc5\xbei\xc4\x8dna grozljivka\n_START_SECTION_\nVsebina\n_START_PARAGRAPH_\nNevaren Dan (William Shatner) je DJ na radiu, ki za bo\xc5\xbei\xc4\x8d dela na radijski postaji Bailey Downsu. Med njegovo izmeno se zgodijo \xc5\xa1tiri nenavadne zgodbe:\n_START_SECTION_\nPrva zgodba\n_START_PARAGRAPH_\nDylan (Shannon Kook), Ben (Alex Ozerov) in Molly Simon (Zo\xc3\xa9 De Grand Maison) se odlo\xc4\x8dijo vdreti v njihovo \xc5\xa1olo, ki je bila v\xc4\x8dasih samostan, da bi raziskali dva umora, ki sta se zgodila v kleti leto prej. Njihova prijateljica Caprice (Amy Forsyth) je nameravala iti zraven, vendar je morala s star\xc5\xa1i v mesto. Trojica se tako znajde ujeto v kleti. Molly postane obsedena, po tem ko je pri\xc4\x8da krvavemu duhu in sku\xc5\xa1a zapeljati ostala dva. Dylan jo zavrne zato ga Molly ubije. Ben pa privoli v seks z njo in po njem duh zapusti Molly. Ko se Molly zbudi ugotovi, da je bil duh pravzaprav nose\xc4\x8da najstnica, ki je umrla takrat ko je bila \xc5\xa1ola \xc5\xa1e samostan, med operacijo kjer so nune sku\xc5\xa1ale odstraniti nerojenega otroka. Duh \xc5\xbeeli le, da bi nekdo rodil njenega otroka, in \xc4\x8de jo zavrne ga ubije, kar pojasni umore prej\xc5\xa1njega leta. Kljub vsemu duh ubije Bena preden ta uspe odkleniti vrata, Molly pa lahko pobegne.\n_START_SECTION_\nDruga zgodba\n_START_PARAGRAPH_\nScott (Adrian Holmes) je policist vendar ga to ne ovira, da ne bi od\xc5\xa1el v gozdove, ki si jih lasti ''Veliki Earl'' (Alan C. Peterson), in od tam prinesel bo\xc5\xbei\xc4\x8dno drevesce. Medtem se Scottov sin Will (Orion John) v gozdu izgubi. Skupaj z \xc5\xbeeno Kim (Olunike Adeliyi) se mo\xc4\x8dno razveselita, ko ga najdeta v drevesu. Toda veselje jih hitro mine, ko se za\xc4\x8dne Will \xc4\x8dudno obna\xc5\xa1ati. Veliki Earl pokli\xc4\x8de dru\xc5\xbeino in pove, da je Will zdaj neke vrste \xc5\xa1krat. \xc5\xa0krat nato ubije Scotta, Kim pa ga odnese k Velikemu Earlu, ki ji pove da ji ne more pomagati. Na koncu Kim ustreli Velikega Earla, ki je bil pravzaprav gospodar \xc5\xa1kratov. Ker so zdaj kon\xc4\x8dno svobodni, \xc5\xa1krati odidejo domov in osvobodijo Willa.\n_START_SECTION_\nTretja zgodba\n_START_PARAGRAPH_\nCaprice in Duncan (Percy Hynes White) se s star\xc5\xa1i odpravljata na obisk k svoji starej\xc5\xa1i teti Etti (Corrine Conley). Med obiskom, jim Etta pove zgodbo o mitolo\xc5\xa1kem bitju parklju (Rob Archer), kar prestra\xc5\xa1i Caprice, \xc5\xa1e posebej po tem ko se Duncan grdo obna\xc5\xa1a. Star\xc5\xa1i se odlo\xc4\x8dijo, da otroke odpeljeta domov, vendar na poti do\xc5\xbeivijo prometno nesre\xc4\x8do, kar jih prisili v pe\xc5\xa1a\xc4\x8denje. Ker se zavedo, da jim sledi parkelj, ker so se grdo obna\xc5\xa1ali, zbe\xc5\xbeijo v cerkev kjer priznajo svoje grehe in upajo, da jih bo tako parkelj pustil na miru. Toda parkelj vse ujame, dokler ne ostane le \xc5\xa1e Caprice, ki uspe pobegniti k teti Etti. Uspe\xc5\xa1no ubije parklja, ki se spremeni v oskrbnika tete Ette Gerhardta (Julian Riching). Gehardt se je spremenil v parklja zaradi jeze na Capricino dru\xc5\xbeino, ki se je grdo obna\xc5\xa1ala. Caprice se zave da je teta Etta vedela, da se bo to zgodilo in zaradi jeze se spremeni v parklja in napade teto Etto.\n_START_SECTION_\n\xc4\x8cetrta zgodba\n_START_PARAGRAPH_\nMed pripravami na naporen bo\xc5\xbei\xc4\x8d, Bo\xc5\xbei\xc4\x8dek (George Buza), ugotovi da so se vsi njegovi pal\xc4\x8dki in \xc5\xbeena spremenili v zombije. Uspe mu vse pobiti, vendar se mora nato \xc5\xa1e soo\xc4\x8diti s parkljem. Med spopadom se izka\xc5\xbee, da je ''Bo\xc5\xbei\xc4\x8dek'' pravzaprav bo\xc5\xbei\xc4\x8dek v trgovini z imenom Norman (ki je bil pred tem gost pri Nevarnem Danu na radiu), ki je do\xc5\xbeivel \xc5\xbeiv\xc4\x8dni zlom zaradi prevelikega dela. Tako je videl obi\xc4\x8dajne delavce v trgovini kot zombije. Policija prispe in ga ustreli tik pred tem ko bi lahko ubil ''parklja'', ki se izka\xc5\xbee da je v bistvu direktor trgovine g. Taylor. O tem dogajanju v trgovini je Nevaren Dan govoril skozi svojo oddajo."